Ons leef in ‘n verwarde wêreld. Mense is nie seker hoe om die wêreldgebeure te interpreteer nie. Kritiese en selfs twyfelvrae is aan die orde van die dag. So was dit in Jesus se tyd. Jesus waarsku dat ‘n mens in sulke tye moet ligloop vir jouself. Jy moet hou by die ware leer en jou nie deur dwaalleeraars laat mislei nie. Sou dit gebeur dat jy vervolg word ter wille van jou geloof – hou moed. Die Heilige Gees sal met jou wees en jou leer wat om tydens vervolging te sê Hou koers deur te weet: Jesus Christus sit aan die regterhand van God en Hy kom weer soos Hy beloof het. Al sy beloftes is en bly waar.